# kio-s3

## Introducció

El KIO S3 és un procés de treball KIO que permet navegar i gestionar els fitxers emmagatzemats en els serveis d'emmagatzematge d'Amazon S3 i compatibles amb S3 (com Cloudflare R2, DigitalOcean Spaces, MinIO, i altres) directament des del Dolphin i altres aplicacions KDE.

Amb el KIO S3, podeu:

- Navegar els compartiments i carpetes

- Pujar i baixar fitxers

- Copiar, canviar el nom i suprimir fitxers i carpetes

- Crear carpetes dins dels compartiments

- Connectar a diversos serveis compatibles amb S3 al mateix temps utilitzant perfils amb nom

## Configuració de perfils

El KIO S3 permet connectar-se a diversos serveis d'emmagatzematge compatibles amb S3 a través de perfils amb nom. Cada perfil emmagatzema la configuració de connexió d'un servei. Podeu gestionar els perfils a Arranjament del sistema Xarxa Dorsals S3.

### Afegir un perfil

Feu clic al botó Afegeix un perfil... i ompliu els camps següents:

Nom

- Un nom descriptiu per a aquest perfil (necessari), &pex;, `El meu emmagatzematge al núvol`.

URL del punt final

- L'URL del servei compatible amb S3, &pex;, `https://s3.example.com`. Deixeu-ho buit per a utilitzar el punt final predeterminat d'Amazon S3.

Regió

- La regió d'emmagatzematge, &pex; `us-east-1` o `auto`. Deixeu-ho buit per a utilitzar la regió a partir de la vostra configuració AWS.

Perfil AWS

- El nom del perfil de credencials de `~/.aws/credentials`. Si es deixa buit, s'utilitza l'identificador del perfil com a nom del perfil de credencials.

Usa URL S3 d'estil camí

- Activeu-ho per a serveis que no admeten adreces d'estil virtual allotjats, com ara MinIO o alguns desplegaments de Ceph. La majoria dels serveis, incloent-hi Amazon S3 i Cloudflare R2, no ho necessiten.

Després d'afegir un perfil, feu clic a Aplica per a desar. El perfil nou apareixerà com una drecera al plafó Llocs del Dolphin.

### Edició i supressió de perfils

Cada perfil de la llista té una acció d'edició i supressió. L'edició obre el mateix diàleg amb els valors actuals ja omplerts. La supressió demana confirmació abans d'eliminar el perfil. Recordeu fer clic a Aplica per a desar els canvis.

## Credencials AWS

El KIO S3 utilitza la cadena de credencials AWS estàndard per a autenticar-se amb els serveis S3. Les credencials es llegeixen a partir de `~/.aws/credentials`, que pot contenir diversos perfils amb nom:

    [default]
    aws_access_key_id = VOSTRA_CLAU
    aws_secret_access_key = VOSTRE_SECRET

    [mycloud]
    aws_access_key_id = VOSTRA_CLAU_NUVOL
    aws_secret_access_key = VOSTRE_SECRET_NUVOL

Cada perfil KIO S3 utilitza el camp AWS Profile per a seleccionar quina secció de credencials utilitzar. Per exemple, un perfil amb AWS Profile establert a `mycloud` utilitzarà les credencials de la secció `[mycloud]` anterior.

Si no hi ha cap perfil configurat, el KIO S3 utilitza la cadena de credencials AWS predeterminada, que inclou variables d'entorn (`AWSACCESSKEYID`,`AWSSECRETACCESSKEY`), la secció `[default]` a `~/.aws/credentials`, i rols d'instància EC2.

Opcionalment podeu establir la regió utilitzant `~/.aws/config`:

    [default]
    region = eu-west-1

    [profile mycloud]
    region = auto

A `~/.aws/config`, els perfils amb nom utilitzen el prefix `profile` (&pex;, `[profile mycloud]`), mentre que a `~/.aws/credentials` el prefix no s'utilitza (&pex;, `[mycloud]`). Aquesta és una convenció del SDK d'AWS.

## Esquema d'URL

El KIO S3 utilitza l'esquema d'URL `s3://`. Podeu escriure aquests URL directament a la barra d'ubicació Dolphin o utilitzar-los amb eines de línia d'ordres com ara `kioclient`.

`s3://`

- Llista tots els compartiments disponibles amb les credencials AWS predeterminades.

`s3://`meu_compartiment`/`

- Llista el contingut de `meu_compartiment`.

`s3://`meu_compartiment`/`camí/a/fitxer.txt``

- Accedeix a un fitxer específic del compartiment.

`s3://@`perfil`/`

- Llista tots els compartiments disponibles al perfil anomenat.

`s3://`meu_compartiment`@`perfil`/`

- Llista el contingut del `meu_compartiment` en el perfil anomenat.

`s3://`meu_compartiment`@`perfil`/`camí/a/fitxer.txt``

- Accedeix a un fitxer específic del perfil anomenat.

Quan afegiu un perfil a l'Arranjament del sistema, es crea automàticament una drecera al plafó Llocs del Dolphin. Podeu fer-hi clic per a navegar pels compartiments d'aquest perfil.

## Navegació de fitxers

Obriu el Dolphin i escriviu `s3://` a la barra de localització per a veure els compartiments S3. Feu clic a un compartiment per a navegar pel seu contingut. Les carpetes i els fitxers apareixen com en un sistema de fitxers local.

Per a navegar per un perfil específic, escriviu `s3://@`perfil`/` o feu clic a la drecera de perfil al plafó Llocs.

La navegació funciona com s'espera: podeu utilitzar la barra del fil d'Ariadna, els botons enrere i endavant i la barra de localització. També podeu obrir ubicacions S3 en pestanyes noves.

## Operacions amb fitxers

### Pujada de fitxers

Arrossegueu els fitxers del sistema de fitxers local i deixeu-los anar a una carpeta S3 al Dolphin. També podeu utilitzar copia i enganxa. Els fitxers grans es carreguen automàticament utilitzant la càrrega multipart per evitar un ús excessiu de memòria.

### Baixada de fitxers

Arrossegueu fitxers des d'una carpeta S3 a una carpeta local, o utilitzeu copia i enganxa. També podeu obrir fitxers S3 directament a les aplicacions: el fitxer es baixarà a una ubicació temporal i s'obrirà.

### Copia

Podeu copiar fitxers dins del mateix servei S3 utilitzant copia i enganxa o arrossega i deixa anar. La còpia es realitza a la banda del servidor, de manera que no requereix baixar i tornar a pujar el fitxer.

### Canviar de nom

Premeu F2 al Dolphin per a canviar el nom d'un fitxer o una carpeta. Com que el S3 no té cap operació nativa de canvi de nom, el KIO S3 realitza una còpia a la banda del servidor al nou nom i després suprimeix l'original. Per a les carpetes, tots els fitxers dins de la carpeta es copien i s'esborren individualment.

### Supressió

Seleccioneu fitxers o carpetes i premeu Supr. En suprimir una carpeta, tots els fitxers i subcarpetes que hi ha dins se suprimeixen recursivament.

### Creació de carpetes

Premeu F10 o useu Crea nou Carpeta... per crear una carpeta nova dins d'un compartiment.

## Treballar amb diversos perfils

Si utilitzeu diversos serveis compatibles amb S3 (per exemple, un per a còpies de seguretat i un altre per als actius del lloc web), podeu configurar un perfil per a cadascun i canviar entre ells sense canviar cap fitxer de configuració o variable d'entorn.

Cada perfil apareix com una drecera separada en el plafó Llocs del Dolphin. En fer clic a una drecera de perfil es mostren els compartiments disponibles en aquest servei. Totes les operacions (pujar, baixar, copiar, canviar el nom, suprimir) funcionen de manera independent dins de cada perfil.

No s'admet la còpia o canvi de nom de fitxers entre perfils diferents. La copia a la banda del servidor S3 només funciona dins d'un servei individual. Per a moure fitxers entre perfils, copieu-los primer a una carpeta local i, a continuació, pugeu-los a l'altre perfil.

## Limitacions conegudes

- No s'admet la creació i eliminació de compartiments. Utilitzeu la consola web del proveïdor o les eines CLI per a gestionar compartiments.

- Els permisos de fitxer mostrats al Dolphin són cosmètics. S3 utilitza el seu model propi de control d'accés (polítiques IAM i polítiques de compartiment), que no es correspon amb els permisos d'Unix.